**Syyrian sisällissodan sairaalapommitukset** kuuluivat Venäjän ja etenkin Syyrian hallituksen sodankäyntimenetelmiin. Venäjä ja Syyria ovat toistuvasti kieltäneet tehneensä iskuja sairaaloihin.

Tausta
------

Jo ennen venäläisjoukkojen osallistumista sisällissotaan, Syyrian asevoimat oli iskenyt sairaaloihin alkuvuodesta 2012. Elokuussa ja marraskuussa 2012 hallituksen joukot hyökkäsivät Aleppon Dar al-Shifan sairaalaa vastaan. YK:n tutkijat kutsuivat hyökkäyksiä systemaattisiksi. YK pyrki viemään hyökkäysten vuoksi Syyrian hallituksen  Kansainväliseen rikostuomioistuimeen (ICC), mutta Kiina ja Venäjä estivät sen YK:n turvallisuus­neuvostossa vuonna 2014 käyttämällä veto-oikeuttaan. Physicians for Human Rights -järjestön (PHR) raportin mukaan terveydenhuoltoa ja sairaaloita vastaan hyökättiin 313 kertaa maaliskuusta 2011 elokuuhun 2015. Järjestö linjasi seuraavaa: "Syyrian hallituksen joukot ovat vastuussa yli 90% näistä hyökkäyksistä. Jokainen niistä on sotarikos."

Venäjän ja Syyrian hyökkäykset terveydenhuoltoa ja sairaaloita vastaan Syyriassa
--------------------------------------------------------------------------------

Atlantic Council -ajatushautomon raportin mukaan pommitukset lisääntyivät Venäjän liityttyä sotaan. Aleppon 15:tä sairaalaa pommitettiin toistuvasti – 73 kertaa kesä-lokakuussa 2016. Assadin puolella olevat käyttivät myös palo- ja rypälepommeja sekä kemiallisia aseita. Vuonna 2015 Syyrian ja Venäjän joukot iskivät 346 kertaa PHR:n laskujen mukaan sairaaloihin ja terveyskeskuksiin. Iskuista 315 oli joko Venäjän tai Syyrian tekemiä. Toukokuusta joulukuuhun 2016 iskuja oli noin 200.

Ennen maaliskuuta 2016 Aleppon maakunnassa oli pommitettu yli kuutta sairaalaa. 28.4.2016 Aleppon Al Quds (Jerusalem) -lastensairaalan pommituksessa ainakin 27 ihmistä kuoli. Iskun tekijästä oli epäselvyyttä. Kesä-joulukuussa 2016 Aleppon M2-sairaalaa pommitettiin maasta ja ilmasta käsin ainakin 12 kertaa. Yhtenä kesäkuun viikonloppuna 2016 kuusi Aleppon sairaalaa tuhoutui pommituksissa. Paikallinen asukas kertoi sala-ampujista ja jatkuvista pommituksista, jotka rajoittavat liikkumista. Lokakuussa 2016 pommit putosivat kohti M10-sairaalaa ja iskivät sen käyttö­kelvottomaksi. Sairaalan johtajan mukaan sairaalaan pudotettiin tynnyripommeja, rypälepommeja ja klooripommi.

Sairaalapommitukset eivät rajoittuneet Aleppoon. 20. lokakuuta 2015 venäläinen pommikone hyökkäsi Syrian American Medical Society -järjestön kenttäsairaalaan Sarminin kaupungissa. Helmikuussa 2016 kohteena oli lastensairaala Azazissa. Venäläiset sanoivat iskeneensä  Isisin kohteeseen. Samassa kuussa Syyrian armeija iski kahteen Maarrat an-Numanin sairaalaan, joista toinen toimi Lääkärit ilman rajoja -järjestön tuella. Kremlin tiedottaja Dmitri Peskov sanoi, että pitäisi Moskovan tavoin luottaa virallisiin Syyrian hallituksen lähteisiin. Hän myös huomautti, että Syyrian suurlähettilään mukaan amerikkalaiset tekivät sairaalaiskun.

Venäjän tai Syyrian joukot iskivät heinäkuussa 2016 sairaalaan Ataribissa. Elokuussa 2016 terveydenhuoltolaitoksiin iskettiin 17 tunnin välein. Yksi hyökkäyksistä kohdistui Darayyan viimeiseen toimivaan sairaalaan napalmilla täytetyillä tynnyripommeilla. Syyrian siviilipuolustus pelasti sairaalasta 25 ihmistä. Huhtikuussa 2017 pommit tuhosivat Maarrat an-Numanin sairaalan. Syyrian armeijan  kaasuhyökkäys Khan Sheikhounin klinikalle kohahdutti Yhdysvalloissa: "Iskut olivat seurausta edellisen hallinnon heikkoudesta ja epäröinnistä", sanoi Valkoisen talon lehdistösihteeri Sean Spicer. "Presidentti Obama sanoi vuonna 2012, että kemiallisten aseiden käyttö on 'punainen viiva', eikä sitten tehnyt mitään." Kaasuiskun kostona Yhdysvallat teki Shayratin ohjusiskun.

Syyskuussa 2017 *Qasioun News* kertoi, että Syyrian hallituksen sotilaslentokoneet tekivät useita ilmaiskuja Rahman sairaalaan, joka on Etelä-Idlibin Khan Sheikhonissa. Siihen loppuivat sairaalan palvelut. Syyrian pommikoneet iskivät myös kolme kertaa Orientin sairaalaan, joka on Idlibin eteläpuolella, lähellä Kafranbeliä. Samana päivänä venäläiset pommikoneet pommittivat al-Tah -sairaalaa Idlibin maaseudulla, kertoivat paikalliset lähteet. Kaksi sairaanhoitajaa ja useita potilaita kuoli.

Lokakuussa 2017 ICRC ilmoitti, että viimeisen 10 päivän aikana 10 sairaalaa oli vaurioitunut pommituksissa. Tämä esti satoja tuhansia ihmisiä pääsemästä hoitoon Raqqan, Idlibin ja Itä-Ghoutan alueilla. ICRC:n Syyria-edustuston päällikkö Marianne Gasser kertoi havainnoistaan: "Kahden viime viikon ajan olemme nähneet sotaoperaatioissa yhä huolestuttavampaa kiihtymistä, mikä korreloi siviiliuhrien määrään."

Iskut sairaaloihin Idlibissä jatkuivat alkuvuonna 2018  kemiallisilla aseilla. Niitä käytettiin myös huhtikuun 2018 hyökkäyksessä Douman sairaalaan. Vastineeksi Yhdysvaltain presidentti Donald Trump lupasi kostoa Assadin tukijoille. Venäjän viranomainen sanoi, että USA:n Syyriaan ampumat ohjukset ammuttaisiin alas. Trump vastasi, että Venäjän pitäisi varautua ohjuksiin, jotka olisivat "kivoja ja uusia ja 'älykkäitä'". Douman sairaalaa oli rahoittanut Syrian American Medical Society -järjestö. Syyrian armeijaa syytettiin tästä iskusta, mutta Assad sanoi, että länsi oli lavastanut iskun Syyrian siviilipuolustuksen avulla. Myöhemmin Venäjä väitti, että hyökkäys oli Iso-Britannian ja  Valkoiset kypärät -järjestön lavastama. Doumaan kohdistuneen hyökkäyksen seurauksena Israel pommitti syyrialaista lentotukikohtaa 9. huhtikuuta 2018. Ranskan, Ison-Britannian ja Yhdysvaltojen joukot ampuivat yli 100 ohjusta useisiin Syyrian hallituksen kohteisiin 14. huhtikuuta. "Emme voi sallia kemiallisten aseiden käytön normalisoitumista", sanoi Britannian pääministeri Theresa May ja viittasi  Sergei Skripalin tuoreeseen murhayritykseen Salisburyssä.

YK-järjestö OCHA:n mukaan huhtikuun lopun ja kesäkuun alun välillä 2019 Syyrian hallituksen ja Venäjän pommitukset Idlibin alueella olivat vaurioittaneet 24:ää sairaalaa ja 35:tä koulua. Useissa tapauksissa sairaalat ja humanitaariset järjestöt sanoivat antaneensa sijaintitietonsa Syyrian hallitukselle yrittäessään estää iskuja, kaikki turhaan. Yhdeksän sairaalan koordinaatit oli annettu YK:lle, joka antoi ne edelleen Venäjälle, jottei niitä pommitettaisi, mutta nämä sairaalat joutuivat myös iskujen kohteiksi. Syyrian armeijan pommitukset tuhosivat 15. toukokuuta 2019 Tarmalan synnytys- ja lastensairaalan Etelä-Idlibissä. Klinikka oli antanut noin 6000:lle syyrialaiselle terveyspalveluja kuukausittain. Union of Medical Care and Relief Organizations -järjestön mukaan isku oli 19. Syyriassa pommitettu sairaala välillä 28.4.–15.5.2019.

Amnesty Internationalin mukaan tammi-helmikuussa 2020 Luoteis-Syyrian sairaaloihin kohdistui 6 iskua. Näistä 4 oli Syyrian ja 2 Venäjän tekemiä. Samana ajanjaksona tehtiin 28 ilma- ja maahyökkäystä alueen kouluihin.

Kesäkuussa 2020 Venäjä irtautui YK:n sopimuksesta, jossa annetaan sodan osapuolille sairaaloiden sijaintitietoja, jotta vältettäisiin niiden pommittaminen. Venäjän mukaan terroristit ovat väärinkäyttäneet näitä tietoja.

Sairaalapommitukset osana Venäjän sotastrategiaa
------------------------------------------------

Selvitettäessä Venäjän (155) osallisuutta sairaalapommituksiin täytyy tuntea sen hallitsijan, Vladimir Putinin, taustoja. Putin on kerännyt "ystävikseen" useita hallitsijoita, jotka rajoittavat voimakkaasti sananvapautta: Syyriasta (172) Bašar al-Assad, Venezuelasta (159) Nicolas Maduro, Belarusista (153) Aljaksandr Lukašenka, Kiinasta (175) Xi Jinping ja viimeksi Pohjois-Koreasta (180) Kim Jong-un. Maiden perässä olevat luvut edellä ovat Toimittajat ilman rajoja -sananvapauslistan sijoituksia vuodelta 2022. Listalla oli 180 maata. Epäilemättä Putinilla on aihetta rajoittaa sananvapautta, kun sodankäynti on ollut poikkeuksellisen julmaa: siviilikohteita on pommitettu sumeilematta Tšetšeniassa, Syyriassa ja Ukrainassa, mutta tämä ei vielä riitä todisteeksi sairaalapommituksista.

France24:n toimittaja Douglas Herbert totesi helmikuussa 2016: "Vuodesta 2011 lähtien, jolloin konflikti alkoi, Assadin poliisi on useiden selvitysten mukaan pidättänyt, kiduttanut ja teloittanut lääkäreitä, joiden ainoa rikos oli haavoittuneiden hoitaminen". Physicians for Human Rights -järjestön (PHR) mukaan sairaala­pommituksista oli Syyrian hallituksen tilillä 285 ja Venäjän tilillä 12. Marraskuussa 2015 Aleppon lääkäreistä oli 95% joko kuollut tai paennut konfliktin aikana. Kapinallisten taisteluintoa vähentää tieto siitä, että hoitoa ei ole saatavissa, jos haavoittuu. Myöhemmin PHR tuli varovaisemmaksi Venäjän suhteen ja nollasi Venäjän tilin. Vuonna 2022 PHR:n mukaan terveydenhuoltolaitoksiin oli tehty Syyriassa kaikkiaan 601 iskua. Tekijöinä olivat Syyrian hallituksen joukot 298: 49.6%, Syyrian hallituksen tai Venäjän joukot 244: 40.6%, Hallituksen vastaiset aseelliset ryhmät 24: 4.0%, Tuntemattomat 21: 3.5%, Islamilainen valtio (Isis) 10: 1.7%, Kansainvälisen liittouman joukot 4: 0.7%.

New York Times tutki neljää sairaalapommitusta, jotka oli tehty 5.5.2019. Tutkimusryhmällä oli käytössään videotodisteita, lentojen lokikirjoja ja tuhansia Venäjän lennonjohdon ja lentäjien välisiä äänitteitä. Paikallisilta toimittajilta saatujen videoiden metadatasta saatiin selville kuvausajat. Kuvauspaikat varmistettiin Google Earthin geolokaatiolla. Tiedot yhdistettiin suureen taulukkoon. "Todisteet olivat selviä jokaisessa tapauksessa." Venäjästä,  YK:n turvallisuusneuvoston pysyvästä jäsenestä, piirtyi synkkä kuva.

Kun Syyrian sairaaloita oli pommitettu 11 vuotta – 601 hyökkäystä 400:aan terveyskeskukseen – ketään tekijöistä ei oltu tuotu oikeuteen. Venäjä on estänyt turvallisuusneuvostossa Syyrian tapausten viemisen ICC:n oikeuteen. Sairaalapommitukset kuuluivat Venäjän sotastrategiaan jo Tšetšeniassa, jossa sen joukot tuhosivat tai vaurioittivat yli 24:ää terveydenhuollon kohdetta osana poltetun maan taktiikkaa.

 Ukrainan sodan ensimmäisen 100:n päivän aikana Venäjä oli hyökännyt noin 200:aan sairaalaan WHO:n mukaan. Syyrian ja Ukrainan sodalla on muitakin yhtäläisyyksiä. Aleksandr Dvornikov, "Syyrian teurastaja", on päässyt johtamaan myös Ukrainan pommituksia.

Kansainvälinen reaktio
----------------------

Sairaalahyökkäyksiä on *The Interpreterissä* kuvattu "hienostuneeksi strategiaksi", jolla murretaan kapinallisten vastarinta.

Helmikuussa 2016 Wilson Centerin Venäjä-asiantuntija Michael Kofman sanoi, että Venäjä käyttää suurimmaksi osaksi ohjaamattomia pommeja. Se ei ole umpimähkäistä pommitusta, vaan pommittamista paljon huonommalla tarkkuudella. "Niinpä siviilikohteet tulevat saamaan osumia."

Syyskuun lopulla 2016 YK:n pääsihteeri Ban Ki-moon sanoi, että hyökkäykset Aleppon sairaaloihin olivat sotarikoksia. "Tehkäämme asia selväksi. Ne, jotka käyttävät yhä tuhoisampia aseita, tietävät tarkkaan mitä tekevät. He tietävät tekevänsä sotarikoksia."

Lokakuussa 2016 Yhdysvallat vähensi yhteydenpitoa venäläisten kanssa Isisin vastaisessa kampanjassa, koska Venäjä oli pommittanut siviilikohteita, kuten sairaaloita. Venäjä vastasi tähän jäädyttämällä Yhdysvaltojen kanssa tehdyn sopimuksen plutoniumin käytön vähentämisestä.

Marraskuussa 2016 Yhdysvaltain kansallisen turvallisuuden neuvonantaja Susan Rice antoi Syyrialle ja Venäjälle varoituksen toistuvista sairaalapommituksista.

Atlantic Council julkaisi helmikuussa 2017 raportin, jossa oli dokumentoitu Venäjän sairaalapommituksia Aleppon valtauksen aikana. Tahallisuutta ilmaisivat iskujen suuri määrä, Assadin hallituksen tuntema maasto ja Syyrian hallituksen tapa takavarikoida lääkkeitä humanitaarisilta avustussaattueilta. Raportissa dokumentoitiin myös Syyrian hallituksen kemiallisten aseiden käyttöä.

Kun yli 20:tä Luoteis-Syyrian sairaalaa oli kesäkuun alussa 2019 pommitettu, kymmenet kuuluisat lääkärit – kuten Denis Mukwege, Peter Agre, Sarah Wollaston, Terence English, David Nott ja Zaher Sahloul – kehottivat YK:ta tutkimaan pommitettuja sairaaloja ja pyysivät kansainvälistä yhteisöä painostamaan Venäjää ja Syyriaa iskujen lopettamiseksi.

Lähteet
-------

1. ↑  Syria: Fighter Planes Strike Aleppo Hospital *Human Rights Watch*.  15.8.2012. Viitattu 10.2.2020.
2. ↑  The war on Syria’s doctors  3.9.2016. The Economist. Viitattu 10.2.2020.
3. ↑  Chulov, Martin & Malik, Shiv: Four Syrian hospitals bombed since Russian airstrikes began, doctors say  22.10.2015. The Guardian.  ,

	* Fahim, Kareem. "Group Cites 7 Attacks on Hospitals Across Syria", *New York Times*, 22.10.2015.
4. ↑  Report suggests Russia tried to conceal airstrikes on Syrian hospitals *abcnews.go.com*.  8.9.2014. ABC News. Viitattu 10.2.2020.
5. ↑  Russia, Syria deliberately bombing hospitals — Amnesty *timesofisrael.com*.  3.3.2016. The Times of Israel. Viitattu 10.2.2020.
6. ↑  Cook, Jesselyn. "Syrian Medical Facilities Were Attacked More Than 250 Times This Year", *The World Post*, Huffington Post and Berggruen Institute, 27.12.2016. "The rate of assaults doubled after Russia’s military intervention in the conflict in September 2015, the medical society’s figures show. And nearly 200 occurred after May 3, when the United Nations Security Council adopted a resolution strongly condemning violence against those providing and receiving medical treatment in the country."
7. ↑  "Russia, Syria deliberately bombing hospitals — Amnesty", *The Times of Israel*, 3.3.2016. "He also noted that Syria's ambassador to Russia said the hospital was destroyed by the Americans."
8. ↑  Onyanga-Omara, Jane & Dorell, Oren: At least 27 killed in airstrike on Syria hospital  28.4.2016. USA Today.
9. ↑  "Children's Hospital Attacked in Syria", *WNYC*, 28.4.2016.
10. 1 2  Gordon, Michael R.: Report Rebuts Russia's Claims of Restraint in Syrian Bombing Campaign  12.2.2017. The New York Times.  Arkistoitu 11.10.2017. Viitattu 10.2.2020.
11. 1 2  Gutman, Roy. "Assad and Putin’s Sick Strategy Bombing Hospitals", *The Daily Beast*, 27.7.2016.
12. ↑  "Syria conflict: Aleppo bombing shuts largest hospital", *BBC*, 2.10.2016. ,

	* "Bombs fall on Aleppo’s largest hospital as Russia sends more warplanes to Syria", *Vice News*, 1.10.2016. ,
	* Reuters, Thomson. "Russia, Syrian army accused of destroying hospital, killing at least 2", *CBC*, 1.10.2016.
13. ↑  "13 dead as Russia strike hits Syria field hospital: monitor", *Yahoo! News*, 21.10.2015. Luettu 10.2.2020. Archived from the original on 19.10.2017.
14. ↑  Gurses, Ercan & Al-Khalidi, Suleiman: Missiles in Syria kill 50 as schools, hospitals hit; Turkey accuses Russia  15.2.2016. Reuters.   ,

	* Sims, Alexandra. "Syrian war: Suspected Russian air strikes destroy two hospitals – despite so-called Syria 'ceasefire'", *Independent*, 15.2.2016.
15. ↑  "Russia rejects Syria war crimes claim over hospital attacks", *BBC News*, 16.2.2016.
16. ↑  "U.S. and Russia both deny bombing Syrian clinic", *CBS*, 16.2.2016.
17. ↑  The ultimate barbarity  3.9.2016. The Economist.
18. ↑  Westcott, Lucy. "Activists Report Napalm Attack on Last Remaining Hospital In Daraya, Syria", *Newsweek*, 19.8.2016.
19. ↑  "Syria: Rescue teams blame Russia for hospital bombing", *Al Jazeera*, 4.4.2017.
20. ↑  Williams, Jennifer. "Bashar al-Assad just gassed his own people, then bombed the clinic treating victims", *VOX*, 5.4.2017.
21. ↑  Stewart, Phil & Holland, Steve: WRAPUP 11-U.S. fires missiles at Assad airbase, escalating role in Syrian war  7.4.2017. Reuters.
22. ↑  Syrian warplanes bombard 2 hospitals in Southern Idlib  19.9.2017. Iraqi News.
23. ↑  Russia conducts airstrikes on al-Tah Hospital, 2 nurses killed  19.9.2017. Iraqi News.
24. ↑  Syria violence at worst level since Aleppo: ICRC. 5.11. 2017. *Al Jazeera*.
25. ↑  Abdulrahim, Raja. "Syria Airstrikes Hit Hospitals in Rebel Territory", *Wall Street Journal*, 5.2.2018. ,

	* "Syria war: 'Chlorine attack' on rebel-held Idlib town", *BBC News*, 5.2.2018. ,
	* Corkery, Claire. "Incubators for newborns shut down after airstrikes hit Idlib hospitals", *The National*, 5.2.2018. ,
	* El Deeb, Sarah & Issa, Philip: Syria, Russia step up airstrikes against rebel strongholds in last 24 hours  5.2.2018. Toronto Star.
26. ↑  "Dozens reported killed in suspected Syria gas attack; Damascus denies", *CNBC*, 8.4.2018. ,

	* Shaheen, Kareem. "Dozens killed in suspected chemical attack on Syrian rebel enclave", *The Guardian*, 8.4.2018. ,
	* "Dozens dead in suspected chemical weapons attack in Syria", *Deutsche Welle*, 8.4.2018.
27. ↑  Hubbard, Ben: In a Syrian Town, People Started Shouting: ‘Chemicals! Chemicals!’  11.4.2018. The New York Times.  Arkistoitu 12.4.2018. Viitattu 17.8.2022.
28. ↑  Sly, Liz & Haidamous, Suzan & Ajroudi, Asma: Nerve gas used in Syria attack, leaving victims ‘foaming at the mouth,’ evidence suggests  11.4.2018. The Washington Post.
29. ↑  "Syria war: What we know about Douma 'chemical attack'", *BBC News*, 14.4.2018. ,

	* Loveluck, Louisa & Cunningham, Erin: Dozens killed in apparent chemical weapons attack on civilians in Syria, rescue workers say  8.4.2018. The Washington Post.  ,
	* Lusher, Adam. "Syrian government accused of using nerve agents as death toll from Douma 'chemical weapons attack' rises", *Independent*, 8.4.2018.
30. ↑  "Scores of Syrians Killed in Suspected Chemical Attack by Assad Forces", *Haaretz*, 8.4.2018.
31. ↑  Russia denies chemical weapons used in Syria's Douma, Ifax reports  8.4.2018. Reuters.
32. ↑  Isachenkov, Vladimir. "Russia says suspected chemical attack in Syria was staged by UK", *PBS News Hour*, 13.4.2018. ,

	* Steinbuch, Yaron. "Russia claims Britain staged chemical attack in Syria", *New York Post*, 13.4.2018.
33. ↑  Neuman, Scott. "Russia, Syria: Israeli Jets Strike Air Base After Alleged Poison Gas Attack In Douma", *NPR*, 9.4.2018. ,

	* Borger, Julian & Sheehen, Kareem: Syria and Russia accuse Israel of missile attack on Assad airbase  9.4.2018. The Guardian.
34. ↑  Tibon, Amir & Khoury, Jack & Landau, Nao: U.S. France and U.K. Strike Syria Over Chemical Attack  14.4.2018. Haaretz.  ,

	* Graham, Chris; Riley-Smith, Ben; Sabur, Rozina; Henderson, Barney: Syria airstrikes: US warns it is 'locked and loaded' if Assad uses chemical weapons again - latest news  14.4.2018. The Telegraph.  ,
	* "US, France, Britain launch strikes on Syria", *Hurriyet Daily News*, 14.4.2018.
35. ↑  "Syrian air strikes kill civilians in besieged Idlib", *Al Jazeera*, 6.6.2019.
36. ↑  Syria: at least 15 hospitals targeted in Idlib and Hama since beginning of May  17.5.2019. Amnesty International.
37. ↑  Hall, Richard & Daragahi, Borzou: Doctors in Idlib will no longer share coordinates of hospitals with UN after repeated attacks from Russian and Syrian forces  3.6.2019. Independent.  Arkistoitu 4.6.2019. Viitattu 17.8.2022.
38. ↑  Cole, Diane. "In Syria, Reports Of 19 Medical Facilities Bombed Since April 28", *National Public Radio*, 17.5.2019.
39. ↑  North-West Syria: People in Need of Protection and Aid. The World Must Act Now.  2020. Amnesty International.  Arkistoitu 21.10.2020. Viitattu 18.8.2022.
40. ↑  Heikkilä, Markus: Venäjä vetäytyi YK:n järjestelystä, jonka tarkoituksena on suojella sairaaloita Syyriassa  26.6.2020. Yle.
41. ↑  Numminen, Johanna: Kun Assad kapsahti Putinin kaulaan – Presidentit puhuivat Syyrian tulevaisuudesta Sotšissa  21.11.2017. Yle.
42. ↑  Russia receives Venezuela's 'strong support'  1.3.2022. France 24.
43. ↑  Sorjonen, Karoliina: Mistä Putinin ja Lukashenkan ystävyys kumpuaa? MTV:n ulkomaantoimittaja kertoo: Ystävyyden taustalla on yllättävä vaihtokauppa  3.6.2021. mtv uutiset.
44. ↑  Feng, John: China's Xi Jinping and Russia's Vladimir Putin Pledge 'Mutual Support'  15.6.2022. Newsweek.  ,

	* Xi tells Putin China will keep backing Russia on 'sovereignty, security'  15.6.2022. France 24.
45. ↑  Jääskeläinen, Kai: Venäjän presidentti Putin: Venäjä ja Pohjois-Korea laajentavat kahdenvälisiä suhteitaan  15.8.2022. Yle.
46. ↑  Index 2022 Reporters without borders.  Arkistoitu 18.8.2022. Viitattu 18.8.2022.
47. ↑  Herbert, Douglas: Putin in Syria: Bombing his way to peace  17.2.2016. France 24.
48. ↑  Illegal Attacks on Health Care in Syria  2022. Physicians for Human Rights.  Arkistoitu. Viitattu 19.8.2022.
49. ↑  Russia bombed four Syria hospitals in 12 hours: report  14.10.2019. France 24.  ,

	* Triebert, Christiaan & Hill, Evan & Browne, Malachy & Hurst, Whitney & Khavin, Dmitriy: How Times Reporters Proved Russia Bombed Syrian Hospitals  13.10.2019. The New York Times.  Arkistoitu 13.10.2019. Viitattu 18.8.2022.
50. ↑  Al-Nahhas, Houssam: As Putin Bombs Hospitals in Ukraine, I Hear Echoes from Syria  13.4.2022. Physicians for Human Rights.
51. ↑  Haroun, Azmi: The taboo around holding Russia accountable for bombing hospitals is fading and the WHO needs to do more, international legal expert says  26.6.2022. Business Insider.
52. ↑  Why Russia Is Bombing Hospitals In Syria  16.2.2016. The Interpreter.  Arkistoitu 22.2.2016. Viitattu 17.8.2022.
53. ↑  Engel, Pamela. "People are ‘too afraid to go to hospitals’ in Syria — and it signals Russia’s gruesome endgame in the war", *Business Insider*, 21.2.2016.
54. ↑  "Syria hospital attacks are 'war crimes': Ban Ki-moon", *Business Standard*, 29.9.2016.
55. ↑  Borger, Julian & Chulov, Martin: US suspends Syria talks with Russia over bombing of rebel-held areas  3.10.2016. The Guardian.
56. ↑  Fatzick, Joshua. "White House Scolds Russia, Syria for Aleppo Hospital Bombings", *Voice of America*, 19.11.2016.
57. ↑  Reevel, Patrick. "Report suggests Russia tried to conceal airstrikes on Syrian hospitals", *ABC News*, 13.2.2017.
58. ↑  Graham-Harrison, Emma & McKernan, Bethan: Stop the carnage: doctors call for an end to Syria hospital airstrikes  2.6.2019. The Guardian.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Russian–Syrian hospital bombing campaign   –  11.2.2020 versio